

 Langusova ulica 4, 1535 Ljubljana T: 01 478 82 00

 E: gp.mope@gov.si

 www.mope.gov.si

|  |
| --- |
| Številka: 004-10/2025-2570-84 |
| Ljubljana, 26. september 2025 |
| **GENERALNI SEKRETARIAT VLADE REPUBLIKE SLOVENIJE****Gp.gs@gov.si** |
| **ZADEVA: Izhodišča za udeležbo delegacije Republike Slovenije na dogodku na visoki ravni o pobudi o sistemih za zgodnje opozarjanje in izredni seji Svetovnega meteorološkega kongresa (Cg-Ext(2025), 20. - 23. oktober 2025, Ženeva, Švica – predlog za obravnavo** |
| 1. Predlog sklepov vlade: |
| Na podlagi 2. in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 ter 55/17) je Vlada Republike Slovenije na seji dne ……..sprejela naslednjiSKLEP:1. Vlada Republike Slovenije je sprejela Izhodišča za udeležbo delegacije Republike Slovenije na dogodku na visoki ravni o pobudi o sistemih za zgodnje opozarjanje in izredni seji Svetovnega meteorološkega kongresa (Cg-Ext(2025)), 20. - 23. oktober 2025, Ženeva, Švica.
2. Vlada Republike Slovenije je za udeležbo na dogodku imenovala naslednjo delegacijo:
* Uroš Vajgl, državni sekretar, Ministrstvo za okolje, podnebje in energijo, vodja delegacije;
* mag. Mojca Dolinar, direktorica Urada za meteorologijo, hidrologijo in oceanografijo, Agencija Republike Slovenije za okolje ter stalna predstavnica Slovenije pri Svetovni meteorološki organizaciji, namestnica vodje delegacije;
* Štefanija Novak, Ministrstvo za okolje, podnebje in energijo, članica delegacije.

 Barbara Kolenko Helbl  generalna sekretarka Sklep prejmejo:* Ministrstvo za okolje, podnebje in energijo
* Ministrstvo za zunanje in evropske zadeve
* Ministrstvo za naravne vire in prostor
* Agencija Republike Slovenije za okolje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| / |
| **3.a Osebe, odgovorne za strokovno pripravo in usklajenost gradiva:** |
| - Uroš Vajgl, državni sekretar, Ministrstvo za okolje, podnebje in energijo;- mag. Joško Knez, generalni direktor Agencije Republike Slovenije za okolje;- mag. Mojca Dolinar, direktorica Urada za meteorologijo, hidrologijo in oceanografijo, Agencija Republike Slovenije za okolje ter stalna predstavnica Slovenije pri Svetovni meteorološki organizaciji;- Luka Vombek, Služba za EU in mednarodne zadeve, Ministrstvo za okolje, podnebje in energijo. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Od 20. do 23. oktobra 2025 bo v Ženevi potekala Izredna seja Svetovnega meteorološkega kongresa (Cg-Ext(2025)). Svetovna meteorološka organizacija je specializirana organizacija Združenih narodov za vreme, vode in podnebje. Vsake štiri leta se sestane kongres World Meteorological Organization (WMO), ki je najvišji organ te organizacije, zasedanja pa se udeležijo predstavniki vseh držav članic. Na kongresu se pregledajo dejavnosti v preteklih štirih letih in postavijo prioritete dela za prihodnja štiri leta. V obdobju med zaporednima kongresoma pa se aktualne zadeve obravnavajo na Izredni seji Svetovnega meteorološkega kongresa. Tokratna Izredna seja Svetovnega meteorološkega kongresa (Cg-Ext(2025)) bo posvečena strateškim vprašanjem in prednostnim nalogam Svetovne meteorološke organizacije. Obravnavane bodo teme, povezane s pobudo Zgodnja opozorila za vse (EW4All) ter sprejetju tehničnih predpisov na področju sistemov zgodnjega opozarjanja. Obravnavano bo stanje na programu globalnega sistema spremljanja toplogrednih plinov (G3W) in na programu razvoja integriranega sistema obdelave in napovedovanja (WIPPS). Razprava bo namenjena tudi splošnim, pravnim, političnim in regulativnim vprašanjem, vključno s postopki volitev in imenovanj, kodeksom ravnanja ter Načrtom za vključevanje mladih. Seja bo obravnavala tudi finančno stanje organizacije, program in proračun.V okviru kongresa bo potekal dogodek na visoki ravni o pobudi o sistemih za zgodnje opozarjanje, ki se bo osredotočil na spodbujanje implementacije te pobude.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR: |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
|  |
| Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| mag. Bojan Kumer MINISTER |

Priloga:

* **Izhodišča za udeležbo delegacije Republike Slovenije na dogodku na visoki ravni o pobudi o sistemih za zgodnje opozarjanje in izredni seji Svetovnega meteorološkega kongresa (Cg-Ext(2025), 20. - 23. oktober 2025, Ženeva, Švica**

**Izhodišča za udeležbo delegacije Republike Slovenije na dogodku na visoki ravni o pobudi o sistemih za zgodnje opozarjanje in izredni seji Svetovnega meteorološkega kongresa (Cg-Ext(2025), 20. - 23. oktober 2025, Ženeva, Švica**

**1 NAMEN IN PODLAGA**

Od 20. do 23. oktobra 2025 bo v Ženevi potekala Izredna seja Svetovnega meteorološkega kongresa (Cg-Ext(2025)).

Svetovna meteorološka organizacija (World Meteorological Organization - WMO) je specializirana organizacija Združenih narodov za vreme, vode in podnebje. Vsake štiri leta se sestane kongres WMO, ki je najvišji organ te organizacije. Po reorganizaciji WMO potekajo tudi izredna zasedanja kongresa na polovici štiriletnega obdobja. Zasedanja kongresa in izrednega kongresa se udeležijo predstavniki vseh držav članic.

Tokratna Izredna seja Svetovnega meteorološkega kongresa (Cg-Ext(2025)) bo posvečena strateškim vprašanjem in prednostnim nalogam Svetovne meteorološke organizacije. Obravnavane bodo teme, povezane s pobudo Zgodnja opozorila za vse (EW4All) ter sprejetju tehničnih predpisov na področju sistemov zgodnjega opozarjanja. Obravnavano bo stanje na programu globalnega sistema spremljanja toplogrednih plinov (G3W) in na programu razvoja integriranega sistema obdelave in napovedovanja (WIPPS). Razprava bo namenjena tudi splošnim, pravnim, političnim in regulativnim vprašanjem, vključno s postopki volitev in imenovanj, kodeksom ravnanja ter Načrtom za vključevanje mladih. Seja bo obravnavala tudi finančno stanje organizacije, program in proračun.

Slovenija je kot samostojna država postala članica WMO leta 1992 in od takrat v njej dejavno sodeluje, še posebej v okviru Regionalnega združenja VI (Evropa) ter njegovih delovnih skupinah. Kalibracijski laboratorij Agencije Republike Slovenije za okolje (ARSO) je bil leta 2005 s strani WMO prepoznan kot Regionalni instrumentacijski center, ki članicam WMO, predvsem v JV Evropi, zagotavlja sledljivost in umerjanje kalibracijskih standardov za meteorološke meritve. Prav tako ARSO od leta 2006 gosti Center za upravljanje suše v jugovzhodni Evropi (DMCSEE), ki ga je na pobudo WMO in Konvencije Združenih narodov za boj proti dezertifikaciji (UNCCD) ustanovilo 13 držav v regiji. Sodelovanje med ARSO in WMO je bilo leta 2019 formalizirano tudi s podpisom Memoranduma o soglasju med Svetovno meteorološko organizacijo in Agencijo Republike Slovenije za okolje.

V okviru kongresa bo potekal dogodek na visoki ravni o pobudi o sistemih za zgodnje opozarjanje, ki se bo osredotočil na spodbujanje implementacije te pobude.

**2 PROGRAM IN TEME**

**Organizacija zasedanja in glavni vsebinski poudarki**

Otvoritev Izredne seje Svetovnega meteorološkega kongresa (Cg-Ext(2025)) bo 20. oktobra 2025. Začela se bo z dogodkom na visoki ravni, ki je namenjen pospeševanju izvajanja pobude *Zgodnja opozorila za vse* (EW4All). Pobuda, ki jo je sprožil generalni sekretar OZN, zasleduje cilj, da bi bili do leta 2027 vsi prebivalci sveta zaščiteni s sistemi zgodnjega opozarjanja. Kot so-vodilna organizacija pobude, WMO s tem dogodkom želi povezati države članice, predstavnike OZN, finančne institucije, zasebni sektor in strokovno javnost z namenom krepitve politične podpore, mobilizacije finančnih virov ter spodbujanja usklajenega delovanja. Dogodek bo namenjen predstavitvi doseženega napredka pri krepitvi sistemov zgodnjega opozarjanja, poudarjanju vloge nacionalnih meteoroloških in hidrometeoroloških služb ter razpravi o novih tehnoloških rešitvah, vključno z umetno inteligenco.

V okviru kongresa bo potekal dogodek na visoki ravni o pobudi o sistemih za zgodnje opozarjanje, ki se bo osredotočil na spodbujanje implementacije te pobude, ki je bila vzpostavljena na Podnebni konferenci COP27 leta 2022 v Egiptu na pobudo Generalnega sekretarja Združenih narodov, Antónia Guterresa. Namen dogodka je zbrati svetovne voditelje, minister, predstavnike mednarodnih organizacij, finančnih institucij in zasebnega sektorja, da se spodbudi politično voljo in mobilizira finančne vire za izvajanje ukrepov na področju sistemov zgodnjega opozarjanja. Prav tako dogodke predstavlja pomemben mejnik v pripravah na zasedanje Podnebne konference COP30 novembra letos v Braziliji. Pomembno vlogo na dogodku bo imela Slovenija, saj je bila povabljena, da predstavi svoje izkušnje in stališča na področju sistemov za zgodnje opozarjanje. Kot govorec in predstavnik Slovenije bo nastopil državni sekretar, mag. Uroš Vajgl, ki bo v nagovoru predstavil slovenske izkušnje in usmeritve na področju varstva okolja, prehoda na obnovljive vire energije ter krepitve odpornosti na podnebne spremembe.

Drugi del izredne seje bo namenjen pregledu glavnih strateških prioritet WMO, ponovno bo poseben poudarek na prispevku WMO in njenih članic iniciativi Zgodnja opozorila za vse (EW4All). V preteklem letu je posebna delovna skupina strokovnjakov pripravljala tehnične predpise za sisteme zgodnjega opozarjanja, ki bo na izredni seji predstavljen in predlagan za potrditev. V tem drugem delu bosta obravnavani še dve pobudi WMO: Globalni sistem spremljanja toplogrednih plinov (G3W) ter Integrirani sistem WMO za obdelavo in napovedovanje (WIPPS), ki vključuje tudi obravnavo visokih ambicij glede kriosfere ter netradicionalnih virov, vključno z umetno inteligenco. V tem vsebinskem sklopu bo potekala tudi uro in pol dolga panelna diskusija na zelo aktualno temo uporabe umetne inteligence: Umetna inteligenca za napovedovanje vremena.

V tretjem delu izredne seje bodo obravnavana splošna, pravna, politična in regulativna vprašanja. Poseben poudarek bo namenjen postopkom volitev in imenovanj, vključno z obravnavo in uporabo Kodeksa ravnanja WMO, ki določa načela etičnega in odgovornega delovanja. Poleg tega bo predstavljen in obravnavan tudi Načrt za vključevanje mladih v delo WMO, s katerim organizacija krepi sodelovanje z mlajšimi generacijami ter spodbuja njihovo aktivno vlogo pri oblikovanju prihodnjih rešitev na področju meteorologije, podnebnih sprememb in trajnostnega razvoja.

**Proračun**

V četrtem delu izredne seje bo obravnavano finančno stanje Svetovne meteorološke organizacije ter vprašanja povezana s programom in proračunom. Razprava bo vključevala pregled trenutnih finančnih virov, porabe sredstev ter načrtov za prihodnje financiranje programov WMO. Namen je zagotoviti transparentno upravljanje sredstev, učinkovito izvedbo programov ter stabilno in trajnostno finančno podlago za nadaljnje delovanje organizacije

**3 STALIŠČA**

Republika Slovenija podpira strateške usmeritve WMO, povzete v Strateškem načrtu za obdobje 2024–2027, z vizijo zmanjšati socialno-ekonomski vpliv ekstremnih vremenskih, podnebnih, hidroloških in drugih okoljskih pojavov ter opolnomočiti članice za trajnostni razvoj z najboljšimi možnimi vremenskimi, podnebnimi in hidrološkimi storitvami, ki jo bo uresničevala preko petih dolgoročnih strateških ciljev: izboljšanimi storitvami, nadgrajenim merilnim in opazovalnim sistemom, naprednimi ciljnimi raziskavami, zmanjšano vrzeljo v zmogljivosti članic in s strateško obnovo strukture WMO in njenih programov.

Republika Slovenija podpira napore WMO pri vzpostavljanju sistemov za zgodnje opozarjanje na različna tveganja, vključno z vzpostavitvijo globalnega sistema za zgodnje opozarjanje, ki bo združeval informacije pristojnih državnih meteoroloških in hidroloških služb.

Agencija Republike Slovenije za okolje (ARSO) sodeluje v številnih pobudah in projektih WMO v podporo pobudi Zgodnja opozorila za vse EW4All:

* *ARSO gosti Center za upravljanje s sušo v jugovzhodni Evropi (DMCSEE).* DMCSEE, ki je bil ustanovljen s pomočjo Svetovne meteorološke organizacije – WMO in Konvencije ZN o boju proti suši in dezertifikaciji, se osredotoča na spremljanje in ocenjevanje suše ter ocenjevanje tveganj in ranljivosti, povezanih s sušo. Redno objavlja bilten o suši in zagotavlja več izdelkov za spremljanje za jugovzhodno Evropo. ARSO se z vsebinami DMCSEE vključuje v več regionalnih EU projektov, katerih cilj je izboljšati pripravljenost in ublažiti ukrepe, povezane s sušo. Na ta način mobilizira sredstva za razvoj sušnih vsebin za posamezne meteorološke službe v regiji.
* *ARSO gosti regionalni instrumentalni center (RIC).* Regionalni instrumentni center (RIC), ki ga gosti ARSO, je del mednarodne mreže, vzpostavljene v okviru Svetovne meteorološke organizacije - WMO, ki podpira kalibracijo in vzdrževanje meteoroloških instrumentov. RIC-i zagotavljajo storitve, kot so medsebojne primerjave instrumentov, usposabljanje in tehnično svetovanje, da bi zagotovili kakovost in primerljivost meteoroloških opazovanj po vsem svetu. Posebne naloge in storitve RIC-a, ki ga gosti ARSO, so v skladu s temi cilji, pri čemer se osredotočajo na regijo jugovzhodne Evrope. *ARSO sodeluje v projektu WMO SEE-MHEWS-A v jugovzhodni Evropi.* Slovenija močno podpira iniciativo SMO EW4A (Early warnings for all), saj se prav zaradi podnebnih sprememb pogostost vremenskih ujm povečuje in potreba po opozorilih raste. Pravočasna opozorila so ena pomembnih oblik prilagajanja podnebnim spremembam. Prav zaradi tega je Slovenija aktivna pri razvoju SEEMHEWS-A (South-East European Multi-Hazard Early Warning Advisory System), ki je pobuda za izboljšanje napovedovanja meteoroloških in hidroloških izrednih dogodkov ter opozarjanja nanje v jugovzhodni Evropi. Slovenija je imela ključno vlogo pri pogajanjih o politiki izmenjave hidroloških in meteoroloških podatkov, informacij, napovedi in opozoril v okviru jugovzhodnoevropskega svetovalnega sistema za zgodnje opozarjanje na več nevarnosti (SEE-MHEWS-A). S sprejetjem te politike se je začela operativna izmenjava vseh razpoložljivih opazovanj iz 18 držav JVE za namene asimilacije podatkov NWP z ECMWF in drugimi RSMC v RA VI (UK Met Office, Meteo-France, DWD). Poleg tega je ARSO postavil in še vedno skrbi za operativno izvajanje numeričnega modela za napovedovanje vremena ALADIN z ločljivostjo 2,5 km na domeni SEE-MHEWS, ki zajema 18 držav JV Evrope, Turčijo in večji del Bližnjega vzhoda. Rezultati tega modela so na voljo državam JV Evrope za izdajanje nacionalnih opozoril.
* *ARSO sodeluje v skupni iniciativi savske komisije Sava Flood Forecasting and Warning System FFWS.* V okviru podpore iniciativi EW4A (Early warnings for all), ARSO deluje kot ena od gostiteljic sistema za napovedovanje in opozarjanje pred poplavami na Savi (Sava Flood Forecasting and Warning System FFWS).

Virtualna izredna seja Finančnega svetovalnega odbora bo potekala 14. oktobra 2025 in bo pripravila poročilo za izredno zasedanje Svetovnega meteorološkega kongresa. Glede na dosedanja preliminarna sporočila naj bi finančne posledice za članstvo Republike Slovenije v WMO ostale nespremenjene, kar pomeni, da članarina in druge obveznosti Slovenije ne bodo predmet sprememb v tem sklopu.

4 DELEGACIJA

Izredne seje Svetovnega meteorološkega kongresa (Cg-Ext(2025)) se bo udeležila delegacija Republike Slovenije v naslednji sestavi:

* mag. Uroš Vajgl, Državni sekretar, Ministrstvo za okolje, podnebje in energijo, vodja delegacije;
* mag. Mojca Dolinar, direktorica Urada za meteorologijo, hidrologijo in oceanografijo, Agencija Republike Slovenije za okolje ter stalna predstavnica Slovenije pri Svetovni meteorološki organizaciji, namestnica vodje delegacije;
* Štefanija Novak, Ministrstvo za okolje, podnebje in energijo, članica delegacije.